Svadba je výrazný medzník v živote každého človeka. Ide o krok, ktorý z dvoch cudzích ľudí urobí príbuzných. Samotný sobášny list však nie je niečo, čo urobí vzťah pevnejším a stabilnejším.
Na to, aby ste si boli svojím rozhodnutím vstúpiť do manželstva istí, by ste už pred manželstvom mali zažiť niekoľko "záťažových" situácií.
Téme sa venoval aj magazín Huffington Post, ktorý oslovil psychológov a odborníkov v oblasti partnerského poradenstva. Tí sa domnievajú, že existuje niekoľko štandardných situácií, ktoré odporúčajú zažiť všetkým párom.
1. Absolvujte spolu veľký výletPrečítajte si tiež:
Naplánovať a absolvovať dlhý výlet je asi najzákladnejšia záťažová situácia, ktorá oboch partnerov preverí v mnohých oblastiach života.
Viete sa dohodnúť na kompromise? Poradíte si aj v krízových situáciách? Viete spolupracovať a zvládnete aj nepohodlie?
Je celkom jedno, či sa vyberiete na cestu naprieč Európou, niekoľkodňovú hrebeňovku alebo exotický výlet do Thajska, dôležité je, aby ste boli v prostredí, kde pri konfliktoch nemôžete buchnúť dverami.
2. Vyriešte spor tak, aby ste boli obaja spokojní
Hádky, nedorozumenia a konflikty sa nevyhnú žiadnemu vzťahu. Ak sú konštruktívne, môžu dokonca vzťah progresívne posúvať.
Avšak uspokojivé a dospelé riešenie konfliktov nie je pre mnoho ľudí bežné a jednoduché. Základom je zmysluplná argumentácia, úctivá komunikácia bez obviňovania, manipulácie či nebodaj akejkoľvek formy agresie.
Uvedomte si, že ak sa vaše hádky vždy končia prehrou a frustráciou pred manželstvom, jeho uzavretím sa nič nezmení.